
ప్రభుత్వ రంగ బ్యాంకుల నుంచి రుణాలు పొంది ఉద్దేశపూర్వకంగా ఎగ్గొట్టినవారిపై చర్యలు తీసుకుంటున్నామని కేంద్రమంత్రి లోకసభకు తెలియపరచారు. అయితే ప్రస్తుత చట్టాలు ఇలాంటివారిపై కఠిన చర్యలు తీసుకోవటానికి సరిపోవని సామాన్యునికి సైతం అవగతమవుతున్నది. నెపాన్ని గత పాలకులపై నెట్టటం మినహా మూడు సంవత్సరాలు గడుస్తున్నా, ఒక్కరి ఆస్తులను స్వాధీనం చేసుకున్న దాఖలాలు మృగ్యం. పైగా ఎగ్గొట్టిన వారు దేశ, విదేశాల్లో భోగ భాగ్యాలను అనుభవిస్తున్నారు. ఉద్దేశపూర్వకంగా ఎగ్గొట్టినవారి ఆస్తులను, వారి రుణాలకు హామీగా ఉన్నవారి ఆస్తులను వెంటనే స్వాధీనం చేసుకునేలా చట్టాలను సవరించాలి. అలాగే రుణాల మంజూరిలో నిబంధనలు పాటించని అధికారులపైనా కఠిన చర్యలు తీసుకోవాలి.- గరిమెళ్ళ రామకృష్ణ, ఏలూరు

prabhutva ranga byaankula nunchi runaalu pondi uddesapurvakamgaa eggottinavaaripai charyalu teesukuntunnamani kendramantri lokasabhaku teliyaparachaaru. ayithe prastuta chattaalu ilantivaripai kathina charyalu teesukoovataaniki saripovani saamaanyuniki saitam avagatamavutunnadi. nepanni gatha paalakulapai nettatam minaha moodu samvatsaraalu gadustunna, okkari aastulanu swaadheenam chesukunna daakhalaalu mrugyam. paiga eggottina vaaru desha, videsaallo bhoga bhaagyaalanu anubhavistunnaaru. uddesapurvakamgaa eggottinavaari aastulanu, vaari runaalaku hamiga unnavaari aastulanu ventane swaadheenam chesukunela chattaalanu savarinchaali. alaage runaala manjurilo nibandhanalu paatinchani adhikaarulapainaa kathina charyalu teesukovali.- garimella ramakrishna, eluru